Diari Oficial de la Generalitat Valenciana


Sumari del DOGV 5300, del 11-07-2006 (2006/8102)

RESOLUCIÓ de 19 de juny de 2006, de la Direcció General de Justícia, de la Conselleria de Justícia, Interior i Administracions Públiques, per la qual s'atorguen les destinacions corresponents al Concurs de Trasllats de 27 d'octubre de 2005, pel qual s'oferien places vacants i de nova creació entre funcionaris dels cossos o escales de Gestió Processal i Administrativa, Tramitació Processal i Administrativa i Auxili Judicial de l'administració de Justícia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5300

Data del DOGV
:   11-07-2006

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2006/8102


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ de 19 de juny de 2006, de la Direcció General de Justícia, de la Conselleria de Justícia, Interior i Administracions Públiques, per la qual s'atorguen les destinacions corresponents al Concurs de Trasllats de 27 d'octubre de 2005, pel qual s'oferien places vacants i de nova creació entre funcionaris dels cossos o escales de Gestió Processal i Administrativa, Tramitació Processal i Administrativa i Auxili Judicial de l'administració de Justícia. [2006/8102]  
Vist l'expedient instruït com a conseqüència del Concurs de Trasllats convocat per Resolució de 27 d'octubre (Boletín Oficial del Estado, de 12 de novembre de 2005 i Diari Oficial de la Generalitat Valenciana, de 14 de novembre de 2005), per a cobrir places vacants dels cossos o escales de gestió processal i administrativa, tramitació processal i administrativa i auxili judicial de l'administració de justícia.  
Aquesta Direcció General de Justícia, de conformitat amb el que disposa la disposició transitòria sisena de la Llei Orgànica 19/2003, de 23 de desembre, de modificació de la Llei Orgànica 6/1985, de l'1 de juliol, del Poder Judicial, i amb el capítol III del títol IV del Reial Decret 249/1996, de 16 de febrer, pel qual s'aprova el Reglament Orgànic dels cossos d'oficials, auxiliars i agents de l'administració de justícia, ha disposat:  
Primer. Fer públiques, en l'annex, les destinacions que amb caràcter definitiu han sigut adjudicats als funcionaris que han participat en el Concurs de Trasllats, convocat per Resolució de la data esmentada anteriorment, que es corresponen amb els relacionats en l'annex I de la Resolució de la Convocatòria i les seues corresponents resultes.  
Segon. Excloure del concurs de trasllats els funcionaris que es relacionen en la pàgina web de la Conselleria de Justícia, Interior i Administracions Públiques (www.cjap.gva.es).  
Tercer. Declarar caducades les instàncies presentades pels participants en el present Concurs que no han obtingut destinació, per la qual cosa no seran tingudes en compte en futurs concursos de trasllats.   
Quart. Declarar desertes les places no adjudicades en el present Concurs, llevat que es pretenguen amortitzar davant de modificació de la plantilla orgànica o reordenació d'efectius d'un centre de treball, per la qual cosa es cobriran per funcionaris de nou ingrés.  
Cinqué. Per als funcionaris que es troben en actiu i no reingressen en cap dels cossos o escales a què es referix el present Concurs, el cessament haurà d'efectuar-se en les dates que tot seguit s'indiquen: tramitació processal i administrativa, el 10 de juliol; gestió processal i administrativa i auxili judicial, el 17 de juliol. La presa de possessió de la nova destinació obtinguda per Concurs es produirà en els tres dies naturals següents al cessament, si no hi hi ha canvi de localitat, o en els deu dies naturals següents, en cas contrari. El termini possessori serà retribuït per l'administració competent respecte a la plaça obtinguda en concurs.  
Per a la formalització dels documents de cessament i/o presa de possessió, hauran de personar-se a la seu de la Direcció Territorial de la Conselleria de Justícia, Interior i Administracions Públiques que corresponga, en atenció a la província on està destinada la plaça afectada:  
DIRECCIÓ TERRITORIAL D'ALACANT  
Rambla Méndez Núñez, núm. 41-2a planta  
03705 ALACANT  
DIRECCIÓ TERRITORIAL DE CASTELLÓ  
Carrer Major, núm. 76  
12999 CASTELLÓ  
DIRECCIÓ TERRITORIAL DE VALÈNCIA  
Carrer Historiador Chabàs, núm. 2  
46814 VALÈNCIA  
Els horaris en què hauran d'efectuar-se les compareixences en dites seus són els següents:  
Formalització cessament (dies 10 o 17 de juliol del 2006, segons cos o escala): d'11:00 a 14:00 hores.  
Formalització preses de possessió (en els dies de termini possessori): de 8:30 a 9:30 hores.  
Si l'Orde comporta reingrés al servei actiu a l'administració de justícia en els cossos o escales de gestió processal i administrativa, tramitació processal i administrativa o auxili judicial, el mateix termini possessori establit en el paràgraf anterior, haurà de computar-se des del 10 de juliol, si es reingressa en el cos o escala de tramitació processal i administrativa, i des del 17 de juliol, si es reingressa en el cos o escala de gestió processal i administrativa o d'auxili judicial, però en el present cas l'esmentat termini no resulta retribuït, ja que es produeix abans de formalitzar-se el reingrés en els cossos o escales de gestió processal i administrativa, tramitació processal i administrativa o auxili judicial, i per tant, no pot ser computat com a serveis efectius.  
En el cas que els funcionaris reingressats, mitjançant el present Concurs, es trobaren en actiu en un altre cos o escala de l'administració de justícia i no volgueren que s'interrompera la seua relació de servei amb l'administració, serà suficient que prenguen possessió en el nou cos o escala, i es considerarà que cessen en l'antiga destinació amb la data immediatament anterior a la de la seua possessió en la nova plaça de reingrés. Per a això, atesa la necessitat de comptar amb el temps indispensable per a efectuar la presa de possessió, podran sol.licitar un permís retribuït d'un dia, si no hi hi ha canvi de localitat, o de dos, en cas contrari, llevat d'aquelles casos que hagen de desplaçar-se a Canàries, Illes Balears o Ceuta i Melilla, i en què el permís podrà ser fins a tres dies.  
La comunitat autònoma competent, o la gerència territorial que corresponga, concedirà l'excedència d'ofici en el cos o escala de procedència, si aquesta es produeix en un cos o escala al servei de l'administració de justícia, en la destinació de la qual es considerarà que cessen amb la data anterior a la de la seua possessió en els cossos o escales de gestió processal i administrativa, tramitació processal i administrativa o auxili judicial, a fi d'evitar la interrupció en la percepció dels seus havers.  
Els funcionaris interins, que actualment ocupen les places que han sigut adjudicades, cessaran com a conseqüència de la possessió del titular.  
Sisé. Contra la present Resolució podrà interposar-se recurs potestatiu de reposició davant de la Direcció General de Justícia, en el termini d'un mes, o contenciós administratiu, davant dels jutjats contenciosos administratius de València en el termini de dos mesos, comptadors des de l'endemà de la seua publicació en el Boletín Oficial del Estado.  
València, 19 de juny de 2006.. La directora general de Justícia: Patricia Montagud Alario.